b'\n_START_ARTICLE_\nKremen\n_START_PARAGRAPH_\nKremen (tudi kremenjak, kremenica in silicit,  glede na namen pa kresilni kamen), je trd drag oziroma okrasni mineral, ki ima trdoto 7. Navadno je temno sive, roza, rde\xc4\x8de, modre, \xc4\x8drne, ali globoko rjave barve. V glavnem se pojavlja v grudah in gmotah v kredi in apnencu. Kremen je eden najbolj raz\xc5\xa1irjenih mineralov v zemeljski skorji, saj zavzema kar 12 odstotkov njene prostornine._NEWLINE_Pojavlja se v razli\xc4\x8dnih kristalnih oblikah, od posameznih kristalov, ki lahko tehtajo tudi preko 100 kilogramov, do konkrecij ali drobnokristalnih obarvanih gomoljev._NEWLINE_\xc4\x8cisti in popolni kremenovi kristali se imenujejo kamena strela (kvarc). Taki kristali so prozorni in brezbarvni. \xc5\xbde ob majhnih koli\xc4\x8dinah razli\xc4\x8dnih primesi se kremenovi kristali obarvajo in lahko postanejo motni.\n_START_SECTION_\nZgodovina uporabe\n_START_PARAGRAPH_\nKot pri\xc4\x8dajo kosi kremena v arheolo\xc5\xa1kih najdi\xc5\xa1\xc4\x8dih, imenovani sileksi, je bila ta vrsta ro\xc5\xbeenca eden najbolj uporabljanih materialov za izdelavo kamnitega orodja med kameno dobo, saj se razkolje v tanke, ostre plo\xc5\xa1\xc4\x8dice ali rezila (odvisno od oblike), ko ga udarjamo z drugim trdim predmetom - denimo s kamnom iz drugega materiala namesto kladiva. Do konca 18. stoletja je ostal nujni mineralni vir za netenje ognja; tudi v v\xc5\xbeigalnikih smodnika za prvo strelno oro\xc5\xbeje - kremenja\xc4\x8do. Od 13. stoletja do danes ga na veliko uporabljajo za gradnjo kamnitih zidov, \xc5\xa1e posebej v Angliji._NEWLINE_V Evropi eden od najbolj\xc5\xa1ih kremenjakov za izdelavo orodij prihaja iz Belgije (Obourg, rudnik kremena v Spiennsu), obalni kredi Rokavskega preliva, pari\xc5\xa1kem bazenu, senonskih skladih na nem\xc5\xa1kem otoku R\xc3\xbcgen in jurskih skladih okoli poljskega Krakova. Potrjeno je, da so kremen lomili \xc5\xbee v paleolitiku, a je pridobivanje postalo pogostej\xc5\xa1e v neolitiku (Michelsber\xc5\xa1ka kultura in kultura lijakastih \xc4\x8da\xc5\xa1).'